b"\n_START_ARTICLE_\nSofia Mur\xc3\xa0tova\n_START_SECTION_\nBiografia\n_START_PARAGRAPH_\nVa n\xc3\xa9ixer el 13 de juliol de 1929 a la ciutat de Leningrad, que en aquells moments formava part de la Rep\xc3\xbablica Socialista Federada Sovi\xc3\xa8tica de R\xc3\xbassia (Uni\xc3\xb3 Sovi\xc3\xa8tica) i que avui dia forma part de R\xc3\xbassia amb el nom de Sant Petersburg. Va casar-se amb el tamb\xc3\xa9 gimnasta i medallista ol\xc3\xadmpic Valent\xc3\xadn Mur\xc3\xa0tov._NEWLINE_L'any 1957 fou guardonada amb l'Orde de la Bandera Roja del Treball._NEWLINE_Va morir el 25 de setembre de 2006 a la ciutat de Moscou, capital de R\xc3\xbassia.\n_START_SECTION_\nCarrera esportiva\n_START_PARAGRAPH_\nVa participar, als 27 anys, en els Jocs Ol\xc3\xadmpics d'estiu de 1956 realitzats a Melbourne (Austr\xc3\xa0lia), on va aconseguir guanyar quatre medalles: la medalla d'or en el concurs complet (per equips), al costat de Tamara M\xc3\xa0nina, Larissa Lat\xc3\xadnina, L\xc3\xaddia Kal\xc3\xadnina, Polina Ast\xc3\xa0khova i Liudmila Ieg\xc3\xb3rova; i la medalla de bronze en les proves del concurs complet (individual), barres asim\xc3\xa8triques i el concurs per aparells. Aix\xc3\xad mateix fou quarta en la prova d'exercici de terra, cinquena en el salt sobre cavall i desena en la barra d'equilibris._NEWLINE_Als Jocs Ol\xc3\xadmpics d'estiu de 1960 realitzats a Roma (It\xc3\xa0lia) aconsegu\xc3\xad guanyar novament quatre medalles: la medalla d'or en el concurs complet (per equips), la medalla de plata en el concurs complet (individual) i en la prova de salt sobre cavall, i la medalla de bronze en la barra d'equilibris. Aix\xc3\xad mateix fou quarta en la prova de barres asim\xc3\xa8triques i cinquena en la prova d'exercici de terra._NEWLINE_Al llarg de la seva carrera guany\xc3\xa0 cinc medalles al Campionat del M\xc3\xb3n de gimn\xc3\xa0stica art\xc3\xadstica, entre elles tres medalles d'or."